Huset ligger i en stille del av byen, men samtidig svært sentralt.
Omgivelsene:
Vi gikk til fots til alle stedene i byen som vi besøkte. Shopping-gater, Tempel Bar, Jameson destilleri, togstasjonen (vi tok en dagstur til Kilkenny). Du finner alt du trenger av gode spisesteder innenfor gangavstand.
Huset:
Ligger i en blindgate, svært lite trafikk. Hyggelige naboer som hilser og slår av en prat. Gammel bygning, men den er meget godt vedlikeholdt og bærer preg av totalrenovering for ikke mange år siden. Alt er helt og rent. Huset inneholder alt du trenger for et komfortabelt opphold. Bildene du ser på Airbnb stemmer med det du får.
Verten:
Malachy er en svært god vert. Han kontaktet oss før vi dro hjemmefra og ga oss den informasjonen vi trengte for å komme oss fra flyplassen til huset.
Han tok i mot oss ved innsjekk og forlot oss ikke før han var sikker på at vi hadde fått den informasjonen vi trengte, både om huset og om byen.
Han fulgte oss opp under oppholdet for å forsikre seg om at vi hadde det bra. Når han ble klar over at vi besøkte Kilkenny, kom han med flere gode tips om ting å gjøre der.
Hvis vi skal besøke Dublin igjen, skal vi bo hos Malachy.